BIGC ตั้ง”เจมส์ อัลเฟรด สก๊อตต์”เป็นหัวเรือใหญ่ มีผล 1 ก.ค.นี้
BIGC ตั้ง"เจมส์ อัลเฟรด สก๊อตต์"เป็นหัวเรือใหญ่ มีผล 1 ก.ค.นี้
1 ก.ค. 2559

บริษัท บิ๊กซี ซูเปอร์เซ็นเตอร์ จำกัด (มหาชน) หรือ BIGC แจ้งว่าบริษัทได้แต่งตั้งนายเจมส์ อัลเฟรด สก๊อตต์ เป็นประธานเจ้าหน้าที่บริหารและกรรมการผู้จัดการใหญ่ โดยมีผลตั้งแต่วันที่ 1 ก.ค.59 เพื่อทำหน้าที่แทนนายโรเบิร์ต เจมส์ ซิสเซล ซึ่งได้ขอลาออกจากตำแหน่งประธานเจ้าหน้าที่บริหารและกรรมการผู้จัดการใหญ่ กรรมการบริษัท คณะกรรมการชุดย่อย กรรมการของบริษัทย่อย และบริษัทร่วม เนื่องจากติดภารกิจส่วนตัว
โดยนายโรเบิร์ต เจมส์ ซิสเซล ได้ให้ความร่วมมือในการเปลี่ยนถ่ายกิจการของบริษัทเป็นอย่างดี และหลังจากนี้บริษัทจะดำเนินการแต่งตั้งผู้ทำหน้าที่แทนนายโรเบิร์ต เจมส์ ซิสเซล ในตำแหน่งอื่น ๆ ต่อไป
                